open-index/open-wikipedia-markdown huggingface dataset:
Turnaia

***Turnaia*** er en slekt av biller som hører til underfamilien blomsterbukker i den artsrike familien trebukker.

## Utseende
Middelsstore, avlange, brunlige trebukker. Antennene er tynne og noe lengre enn kroppen. Hodet er kort og bredt, firkantet sett ovenfra. Pronotum er trapesformet med en knøl omtrent midt på hver sidekant, dekkvingene jevnbrede. Beina er middels lange, lårene litt fortykkede.

## Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Slekten er utbredt i det sørlige Kina (Sichuan, Gansu).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Lepturini Latreille, 1802 
******** Slekten ***Turnaia*** Holzschuh, 1993
********* *[[Turnaia furva]]* Holzschuh, 2006
********* *[[Turnaia opaca]]* Holzschuh, 1993

## Kilder
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* Bildegalleri
Solveig Vatnar

**Solveig Karin Bø Vatnar** (født 1968) er en norsk psykolog, voldsforsker og professor.

Hun er utdannet cand.psychol., er spesialist i klinisk psykologi og tok doktorgrad i psykologi ved Universitetet i Oslo i 2009. Hun er forsker ved Oslo universitetssykehus og professor II ved Høgskolen i Molde.

Hun har særlig forsket på drap i nære relasjoner. På oppdrag fra Justis- og beredskapsdepartementet gjennomførte hun en kartlegging av samtlige partnerdrap i Norge fra 1990 til 2012.

Vatnar har vært medlem av flere offentlige utvalg. Hun var medlem av det regjeringsoppnevnte Kvinnevoldsutvalget som avga NOU 2003: 31: Retten til et liv uten vold. Fra 2010 var hun medlem av Våpenlovutvalget. I 2018 ble hun medlem av det regjeringsoppnevnte Partnerdrapsutvalget som la frem NOU 2020: 17.

Hun fikk Krisesentersekretariatets rettighetspris i 2022.

## Referanser
Carlandrea

***Carlandrea*** er en slekt av biller som hører til underfamilien blomsterbukker i den artsrike familien trebukker.

## Utseende
En middelsstor, avlang, halvblankt svart trebukk. Antennene er tynne, noe kortere enn kroppen. Pronotum er rundet. Dekkvingene er noe rundede og hvelvede. Beina er middels lange, lårene nokså slanke.

## Levevis
Larvene utvikler seg i død ved av løvtrær, men kan også gå i furu. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

## Utbredelse
Arten er bare kjent fra den asiatiske delen av Tyrkia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Lepturini Latreille, 1802
******** Slekten ***Carlandrea*** Sama & Rapuzzi, 1999
********* *[[Carlandrea syriaca]]* (Pic, 1891)

## Kilder
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* Bildegalleri
Maggie McNamara

**Marguerite «Maggie» McNamara** (født 18. juni 1928 i New York City i New York, død 18. februar 1978 i New York City i New York) var en amerikansk teater-, film- og fjernsynsskuespillerinne og modell. McNamara startet sin karriere i tenårene som fashion-modell. Hun ble offentlig kjent i den kontroversielle filmen *[[The Moon Is Blue]]* regissert av Otto Preminger, som var en filmatisering av en rolle hun tidligere hadde spilt på scenen i Chicago. Hun fikk en Oscar-nominasjon for beste kvinnelige hovedrolle for hennes rolle i filmen.

I midten av 1950-årene startet hennes karriere å famle. Hun medvirket i to filmer etter *The Moon Is Blue* og medvirket i hennes siste film i 1963. Etter fem gjesteoppdredninger i fjernsynsserier tidlig i 1960-årene trakk hun seg tilbake som skuespiller og pensjonerte seg. Resten av hennes liv arbeidet hun som kontordame i New York City. Den 18. februar 1978 døde McNamara av barbituratoverdose i en alder av kun 49.

## Filmografi

## Referanser




## Eksterne lenker
* 
*
Linnea Axelsson

**Eva Linnea Sofi Axelsson** (født 1980) er en svensk-samisk forfatter og kunstviter. Hun er oppvokst i Porjus i Jokkmokk og Norsjö i Västerbotten. Hun fikk sin grad ved Umeå universitet i 2009 på avhandlingen *Omfamningar. Rummets och gränsens meningar: Om [[Louise Bourgeois]]' och [[Rachel Whiteread]]s verk*.

Axelsson debuterte med romanen *Tvillingsmycket *i 2010. Hennes diktverk *Ædnan* ble belønnet med Augustpriset i 2018.

## Bibliografi
* 2003 – *Viskningar vittnen*, biografi, Stilla skrifter & förlag
* 2004 – *Detta är ett rån*, lyrikantologi, Textur
* 2004 – *Sittande skulpturer*, konsthistoria, Institutionen för konstvetenskap, Umeå universitet
* 2005 – *Blyets barnaskara*, konsthistoria, Institutionen för konstvetenskap, Umeå universitet
* 2006 – *Bildning och känsla i konsthistorisk metod*, konsthistoria, Institutionen för konstvetenskap, Umeå universitet
* 2007 – "Det leende landskapet"; i *Med landskapet bakom*, konsthistoria, Institutionen för konstvetenskap, Umeå universitet
* 2009 – *Omfamningar : rummets och gränsens meningar : om Louise Bourgeois' och Rachel Whitereads verk*, avhandling i konsthistoria, Institutionen för kultur- och medievetenskaper vid Umeå universitet
* 2010 – *Tvillingsmycket*, roman,  Wahlström & Widstrand
* 2018 – *Ædnan*, lyrik, Albert Bonniers Förlag

## Priser og utmerkelser
* 2010 – Stipendium fra Gerard Bonniers donasjonsfond
* 2018 – Svenske Dagbladets litteraturpris for *Ædnan*

## Referanser
Rischs algoritme

**Rischs algoritme** er en algoritme for symbolsk databehandling av ubestemte integrasjoner. Algoritmen avgjør hvorvidt den ubestemte integrasjonen til en gitt funksjon kan uttrykkes i termer av visse funksjoner, og som da finner en tiltenkt løsning. Med "visste funksjoner" menes normalt de elementære funksjonene, men metoden kan selv utvides slik at den håndterer andre funksjoner. 

Den bakomliggende teorien stammer blant annet ifra Joseph Liouville. Robert Risch utviklet teorien til en systematisk metode og beskrev den 1969 i artikkelen *The Problem of Integrasjon in Finite Terms.* Algoritmen er en hjørnestein i moderne dataalgebrasystem, men veldig komplisert å implementere praktisk.
Kerstin Lundgren

**Kerstin Margareta Lundgren** (født 1955) er en  svensk politiker som representerer Centerpartiet. Hun ble valgt som riksdagsmedlem ved riksdagsvalget i 2002,  som representant for Stockholm fylkes valgkrets. Siden 2018 har hun vært Riksdagens tredje visepresident.

I perioden 2002–2006 var Lundgren ordinært medlem i Konstitutionsutskottet. Hun har vært fast medlem i Riksdagens utenrikskomité, og hun har vært Centerpartiets utenrikspolitiske talsperson. Hun er også varamedlem i Forsvarskomitéen, Utenriksnemnda, EU-nemnda, Europarådets svenske delegasjon og valgprøvningsnemden. Lundgren er utdannet statsviter.

## Referanser


## Eksterne lenker
* 
* 
*
Disney Channel Asia

**Disney Channel Asia** er en asiatisk TV-kanal med hovedkontor i Singapore. Den sendes over hele Asia og er en franchising av Disney Channel.
Mette Blomsterberg

**Mette Jæger Blomsterberg** (født 1970 i Helsingør i Danmark) er en dansk konditor og TV-personlighet.

Blomsterberg tok sin eksamen i konditorfaget ved *Kransekagehuset* i København i 1990. Fra 1995 til 2011 var hun sjef for kaféen ved Ny Carlsberg Glyptotek og fra 2011 har hun hatt et eget konditori i København før hun i 2014 åpnet en kafé i Lyngby.

Blomsterberg er kjent for programmet *Det Søde Liv* som startet på Danmarks Radio i 2010.

Blomsterberg er gift med Henrik Jæger, som har tatt navnet Blomsterberg som etternavn. Paret har to barn.

## Bibliografi
* ''Forelsket i det søde liv'' (Libris (bibliotekskatalog)), Møntergården, 2000, ISBN 87-7901-066-0
* *Politikens bog om dessert*, Politikens Forlag, 2005, ISBN 978-87-567-9009-3
* *Forelsket i det søde liv*, Lindhardt og Ringhof, 2010, ISBN 978-87-7901-154-0
* *Blomsterbergs søde sager*, Politikens Forlag, 2011, ISBN 978-87-03-04851-2
* *Blomsterbergs Lækkerier*, Politikens Forlag, 2011, ISBN 978-87-400-0269-0
* * Kongerigets Kager*, Lindhardt og Ringhof/DR, 2011, ISBN 978-87-11-40463-8

## Referanser


## Kilder
* Mette Blomsterberg Den Store Danske Encyklopædi

## Eksterne lenker
* 
* 
* 
*  Mette Blomsterberg Danmarks Radio
Andrew Zimmern

**Andrew S. Zimmern** (født 4. juli 1961 i New York City i USA) er en matskribent, matekspert og kritiker, talkshowvert på radio, tv-personlighet og kokk. Zimmern, som har skrevet i mange nasjonale magasiner og tidsskrifter, er blitt tildelt med Society of Professional Journalists Page One Award. Han er mest kjent som vert i to ukentlige reisedokumentarer på Travel Channel som heter *Bizarre Foods* og *Bizarre World*.

## Liv og virke
### Bakgrunn
Zimmern er født og oppvokst i New York i en jødisk familie, og begynte sin formelle kulinariske opplæring da han var 14 år. Han studerte ved Daltone School og ble uteksaminert fra Vassar College. 

### Karriere
Zimmern, som har bidratt til mange av New Yorks fineste restauranter som enten kjøkkenmester eller direktør, foreleste om restaurantdrift og design ved New School for Social Research, og er som rådgiver tilskrevet etableringen av flere restauranter i New York.

I 1992 flyttet Zimmern til Minnesota hvor han ble behandlet for stoff- og alkoholavhengighet. Senere fikk han stor anerkjennelse som kjøkkenmester på «Kafé Un Deux Trois» i Minneapolis. Hans menyer fikk de høyeste karakterer i St. Paul Pioneer Press, Minneapolis Star Tribune, Minnesota Monthly, Mpls.St.Paul Magazine og mange andre nasjonale tidsskrifter. Zimmern forlot restauranten i 1997.

Zimmern bor i St. Paul med sin frue Rishia (født Haas) og sønn Noah.

### Skrivende og TV-arbeid
Som en matpersonlighet var Zimmern vert for det populære mattalkshowprogrammet Chowhounds!, som ble sendt på lørdager på Clear Channel i Minnesota. I juni 2007 var han vert for The Andrew Zimmern Show med Colleen Kruse. Han har vært gjest ved mange nasjonale velgjørendhetstilstelninger, matfestivaler og gallaer.

Videre er Zimmern matreporter på Fox News i Minneapolis, og deltar i mange andre matprogram. Han har vært med på CNNs «Money and Health» samt National Broadcasting Companys The Today Show. Han spiller hovedrollen i instruksjonsvideoene av «The Cooking Club of America». Høsten 2002 gjestet han Kina og reiste, foreleste og demonstrerte  det kinesiske kjøkken.  I 2007 gjestespilte han i en episode fra 2007 i Anthony Bourdains program «No Reservasions». 

### ''Bizarre Foods''
Zimmern er vert for *Bizarre Foods with Andrew Zimmern* på Travel Channel. Programmet, som består av at Zimmern reiser til forskjellige deler av verdenen for å teste merkelige matretter, er blitt vist i fire sesonger med 47 episoder, og han har i disse besøkt 28 land og 14 stater. Spinoffen *Andrew Zimmern's Bizarre World* ble vist for første gang 1. september 2009 med Cuba som første destinasjon.

## Referanser


## Eksterne lenker
* 
* 
*
Ulla Löfven

**Ulla Margareta Löfven**, folkeregisteret *Löfvén*, i en periode *Johansson* (født *Arvidsson* den 29. mai 1951 i Stora Malms församling, Södermanland), er en svensk offentlig tjenestemann som er gift med Sveriges tidligere statsminister Stefan Löfven.

Som sin ektemann, har hun jobbet på Hägglund & Sönner, som sjefssekretær. Det var også der hun traff Löfven. Hun har vært tidligere vært gift og har to barn. Stefan og Ulla Löfven ble forlovet i november 2003.

Hun jobbet som assistent for partisekretæren Carin Jämtin frem til hennes ektemann ble valgt til partileder i januar 2012.

## Referanser
Louis Pio

**Louis Albert François Pio**, født 14. desember 1841 i Roskilde, død 27 juni 1894 i Chicago, var den danske socialdemokratiets grunnlegger. Han var bror til Jean Pio.

## Biografi
Pio ble i 1859 student, var i 1864 offiseraspirant, tjenestegjorde i 1867 som løytnant, ble i 1870 postskriver i København. Han begynte tidlig å studere sagn og liknende, utgav i 1869 *Sagnet om Holger Danske*, en sammenlikning med motsvarende sagn hos andre folkeslag, og 1870 trolldomsboken *Cyprianus*, som inneholdt et hemmelig skrift som han tydet. 

Sterkt grepet av Pariskommunen og særlig av Henri Rocheforts litterære aktivitet, tok Pio våren 1871 avskjed for å egne seg som sosialistisk agitasjon. Han utgav et par tekster med tittelen *Sosialistiske Blade* (i realiteten kun bearbeidelser av tyske skrifter) og deretter uketidsskriftet *Sosialisten*, og  dannet i august samme år en dansk avdeling av Den første internasjonale og holdt fra oktober offentlige møter i København for å propagere den nye politikken og ideologien.

## Referanser
Aryna Sabalenka

**Aryna Siarhejewna Sabalenka** (belarusisk: Арына Сяргееўна Сабаленка, født 5. mai 1998 i Minsk) er en belarusisk tennisspiller.

Hun vant Grand Slam-turneringen Australian Open 2023.

## Finaler på WTA-touren

## Referanser


## Eksterne lenker
*
Den tid på året

***Den tid på året*** er en dansk dramakomedie fra 2018 regissert av Paprika Steen.

## Handling
Hos Katrine og Mads og barna skal man i år igjen forsøke å samle hele familien til en tradidisjonsrik juleaften med andestek og rødkål. Alt er tilsynelatende som det skal være med hvit jul og pyntet gran, men under overflaten lurer mange års uuttalt sjalusi, mistro og misforståelser mellem søstre, ektemenn og fraskilte foreldre. 

## Medvirkende
* Lars Brygmann
* Sofie Gråbøl
* Paprika Steen
* Jacob Lohmann
* Karen-Lise Mynster

## Referanser


## Eksterne lenker
*
Camila Giorgi

**Camila Giorgi** (født 30. desember 1991) er en italiensk tennisspiller.

Hennes beste resultat i en Grand Slam-turnering er en kvartfinale i 2018. Hun har to seire på WTA-touren. 

## Finaler på WTA-touren

## Referanser


## Eksterne lenker
*
Emma Morano

**Emma Martina Luigia Morano** (født 29. november 1899, død 15. april 2017) var en italiensk superhundreåring som før hennes død i en alder av 117 år og 137 dager, var verdens eldste levende person, der hennes alder hadde blitt verifisert, og den siste levende person som er bekreftet til å bli født på 1800-tallet. Hun står fortsatt som den eldste italienske person noensinne. Ved sin død var hun den nest eldste europeiske person noen gang, bak den franske kvinnen Jeanne Calment, men ble senere også gått forbi av André Randon. 

## Tidlig liv

Morano ble født den 29. november 1899 i Civiasco i provinsen Vercelli i Piemonte i kongedømmet Italia, som datter av Giovanni Morano og Matilde Bresciani, og var den eldste av åtte barn (fem døtre og tre sønner). Hun hadde en slitesterk familie: hennes mor, en tante og noen andre søsken ved fylte 90 år, og én av hennes søstre, Angela Morano (1908-2011), gikk bort i en alder av 102 år.

Som barn flyttet hun fra Sesiadalen til Ossola, grunnet farens jobb, men klimaet der var så forurenset at en fysiker rådet familien til å bo i et område med et mer moderat klima. Derfor flyttet de videre til Verbania, ved Maggiore-elven, der hun ble boende resten av sitt liv. I oktober 1926, giftet hun seg med Giovanni Martinuzzi (1901–1978), og hennes eneste sønn ble født i 1937, men døde da han var seks måneder gammel. Ekteskapet var ikke lykkelig, og i 1938 separerte Morano seg fra sin ektemann. Han døde i 1978. 

Hun mottok Republikken Italias fortjenstorden.

## Referanser
Varsom.no

**Varsom.no** er et nettsted lansert i januar 2013 for å varsle om naturfarer i Norge. Nettstedet driftes av NVE i samarbeid med Meteorologisk institutt, Statens vegvesen og Bane NOR. 

På nettstedet publiseres varsler om snøskredfare, flomfare, jordskredfare og risiko forbundet med ferdsel på islagt vann. I 2016 ble det tildelt «Fjellskikkprisen» fra Røde Kors, som i tildelingen trekker frem at nettstedet har «vært med på å skape oppmerksomhet om sikkerhet i fjellet, både når det gjelder forebyggende arbeid og hvordan forholde seg til et mulig snøskred».

Varsom.no henter kart og datakilder fra blant annet tjenesten RegObs.no hvor alle kan registrere naturfarerelaterte observasjoner, NVEs Bratthetskart og kartportalen seNorge.no, som viser daglig oppdaterte kart over snø-, vær- og vannforhold og klima for Norge, helningskart og vegmeldinger med skred og uvær.

## Referanser
Tyrmsel

**Tyrmsel** eller **tyrmsler** (gammelnorsk *þyrmsl*, av *þyrmsla* «ha respekt for») var et avhengighetsforhold mellom en frigitt trell (slave) og hans tidligere herre i middelalderens Norge.

## Beskrivelse
En trell kunne bli fri og få personlig rettsvern ved å kjøpe seg fri fra herren. Men selv om han hadde holdt frelsesøl, ble han fortsatt ikke løst fra alle bånd til herren. Han sto i et avhengighetsforhold til ham som ble kalt «tyrmsel» (*þyrmsl*), og blant annet besto i at han ikke kunne motarbeide herren på noen måte, ikke måtte fornærme ham eller være vitne mot ham i en rettssak og ikke hjelpe fiendene hans. Han kunne heller ikke forlate fylket eller landet uten herrens tillatelse. På den annen side var herren forpliktet til å hjelpe sine frigivne og etterkommerne deres dersom de kom opp i vanskeligheter (*vǫrn*).

Dersom den frigivne ikke oppfylte forpliktelsene sine, kunne han falle tilbake i trelldom. Tyrmsel-forholdet gjaldt ikke bare den frigitte trellen selv, men også hans barn. Ifølge Gulatingsloven gjaldt det i to generasjoner, mens Frostatingsloven bestemte at først den frigivnes sønnesønns sønnesønn var helt fri.

Tyrmsel-forholdet har vært sammenlignet med det romerske klientellet (*clientela*). En frigitt romersk slave ble den tidligere slaveeierens klient, og slaveeieren den frigittes patron. Denne ordningen og tyrmsel-forholdet har vært forklart med at en frigitt slave sto alene i samfunnet og trengte en beskytter, helt til etterkommerne hadde skaffet seg en stilling som frie menn.

## Referanser


## Litteratur
* Brandt, Fredrik: *[[s:Forelæsninger over den norske Retshistorie|Forelæsninger over den norske Retshistorie]]*, bind 1. Kristiania: Damm, 1880
*
Tore Iversen

**Tore Olav Iversen** (født 1939) er en norsk historiker og *[[professor emeritus]]* ved NTNU i Trondheim.

## Liv
Iversen tok hovedfag i antikkens historie.

Han har blant annet arbeidet med slaveriets historie, særlig trelldommen i middelalderens Norge. Avhandlingen *Trelldommen* fra 1994 skaffet ham doktorgraden ved Universitetet i Bergen, og ble senere (2004) oversatt til tysk. Han var førsteamanuensis og senere professor ved NTNU i Trondheim.

Han har også utgitt en bok om erkebiskop Øystein som lovgiver (*Archbishop Eystein as Legislator*, 2011).

## Referanser


## Eksterne lenker
* Hjemmeside ved NTNU
Incadorcus cuzcoensis

***Incadorcus cuzcoensis*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En liten (ca. 12 millimeter), blank, svart hjortebille. Kroppen har gjerne en litt matt glans. Hannens kjever er noe forstørrede, rundede, påfallende asymmetriske, med høyre og venstre mandibel tydelig ulike. Pronotum er rundet, bredest foran. Dekkvingene har opphøyde, blanke lengdelister, områdene mellom dem er tett og kraftig punkterte. Dekkvingenes ytterkanter er mørkrøde.

## Utbredelse
Arten er utbredt i Andesfjellene i det Peru (Cuzco).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *[[Incadorcus]]* Arnaud & Bomans, 2006
******** ***Incadorcus cuzcoensis*** Arnaud, Noguchi & Bomans, 2007

## Eksterne lenker
* 
* Generic Guide to New World Scarabid Beetles – ''Incadorcus cuzcoensis'' 
* Bildegalleri
Lepturomyia

***Lepturomyia*** er en slekt av biller som hører til underfamilien blomsterbukker i den artsrike familien trebukker.

## Utseende

## Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Slekten er utbredt på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802 eller Apatophyseini 
******* Stammen Lepturini Latreille, 1802 
******** Slekten ***Lepturomyia*** Quentin, 2000
********* *[[Lepturomyia matilei]]* Quentin, 2000

## Kilder
* R.-M. Quentin (2000) Description de *Lepturomyia matilei* n. gen. et n. sp. de Madagascar [Coleoptera, Cerambycidae, Lepturinae] = Description of *Lepturomyia matilei* gen. n. and sp. n. from Malagassy (Coleoptera, Cerambycidae, Lepturinae). *Revue française d'entomologie* 22: 249-250.
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* Bildegalleri
Hanne Christine Seyffarth

**Hanne Christine Seyffarth** (født 1985) er en norsk tidligere svømmer som representerte Mandal SK.

Hun vant tre NM-medaljer i perioden 2001–2003.

## Medaljer i norske mesterskap

## Referanser


## Kilder
* medley.no: Medaljevinnere NM svømming

## Eksterne lenker
*
Rebecca Calder

**Rebecca Calder** (født 1987) er en norsk tidligere svømmer fra Klepp som representerte Stavanger SC.

Hun vant tre NM-sølv på 200 meter rygg i perioden 2003–2005.

## Medaljer i norske mesterskap

## Referanser


## Kilder
* medley.no: Medaljevinnere NM svømming

## Eksterne lenker
*
Augusta Lenéa Remøy

**Augusta Lenéa Remøy** (født 1999) er en norsk svømmer som representerer Lambertseter Svømmeklubb.

Hun har vunnet tre individuelle NM-medaljer siden 2015.

Under NM i Bergen tok hun 5. juli 2015 NM-gull og norgesrekord med Lambertseter Svømmeklubb på 4 &times; 100 meter medley langbane for kvinner med tiden 4.12,80.

## Medaljer i norske mesterskap

## Referanser


## Kilder
* medley.no: Medaljevinnere NM svømming

## Eksterne lenker
*
Grethe Tenden

**Grethe Tenden** (født 1996) er en norsk svømmer fra Ås som representerer Bærumsvømmerne.

Hun vant tre NM-medaljer i 2014 og 2015.

## Medaljer i norske mesterskap

## Referanser


## Kilder
* medley.no: Medaljevinnere NM svømming

## Eksterne lenker
*
Kaia Celine Hylland

**Kaia Celine Hylland** (født 1998) er en norsk svømmer som representerer Drammen SK og spesialiserer seg på distansene 50m og 100m fri. Sprintspesialisten satser mot OL i 2024.

Hun vant sin første NM-medalje i 2017 da hun vant junior-NM på langbane på øvelsen 50m meter fri. Det samme året tok hun også sølv på både 100m fri for junior og 50m fri for senior. Hun avsluttet dette norgesmesterskapet med bronse på 100m fri i seniorklassen.

Senere det året i junior-NM vant hun sølv på 50m fri, 4x100m fri og 4x50m fri stafett med klubben Glitre svømmeklubb.

Kaia Celine tok sommeren 2018 sølv på 50m fri for senior. Tiden hennes på 50m fri (25,96) står fortsatt som den nest beste tiden i Norge i 50m basseng siden 2017.

## Medaljer i norske mesterskap

## Referanser


## Kilder
* medley.no: Medaljevinnere NM svømming

## Eksterne lenker
*
Vivienne Locke

**Vivienne Locke** (født 1979) er en norsk tidligere svømmer som representerte Bærumsvømmerne.

Hun vant fire NM-medaljer i perioden 1995–2001.

## Medaljer i norske mesterskap

## Kilder
* medley.no: Medaljevinnere NM svømming
NOU 2018: 17, Klimarisikoutvalget

__NOTOC__**NOU 2018:17 «Klimarisiko og norsk økonomi»** er en norsk offentlig utredning (NOU) fra et utvalg som ble oppnevnt ved kongelig resolusjon 6. oktober 2017. Utredningen ble avgitt til Finansdepartementet 12. desember 2018.  Utvalget ble ledet av Martin Skancke. De øvrige medlemmene av utvalget var: Terje Aven, Nalan Koç, Klaus Mohn, Trude Myklebust, Linda Nøstbakken og Ragnar Torvik. Utvalget ble referert til som **«Klimarisikoutvalget»**.

Utvalget dokumenterer at klimaendringene som nå skjer, gjør Norge utsatt for både fysisk risiko og overgangsrisiko. Den største klimarisikoen for Norge på lengre sikt er etter utvalgets vurdering knyttet til virkningene av fysisk risiko i andre land. I et scenario med vesentlige klimaendringer globalt øker risikoen for politisk ustabilitet, humanitære katastrofer og voldelig konflikt, særlig i og mellom sårbare stater. I tillegg til at omfattende krig og konflikt kan hemme veksten i en tett sammenvevd verdensøkonomi, kan enda større migrasjonsstrømmer også ramme Norge.

Utvalget slår fast at det viktigste tiltaket for å redusere slik risiko er en ambisiøs og effektiv global klimapolitikk.

I Nasjonalbudsjettet 2019 er nåverdien av statens samlede inntekter fra olje- og gass-utvinning anslått til omtrent 6000 milliarder kroner. Utvalget argumenterer for at om det forutsettes en stram klimapolitikk hvor bruken av fossile brensler er eliminert innen 2050 og en prisbane for olje som synker til null i 2050, vil nåverdien av statens samlede inntekter fra olje- og gass-utvinning reduseres til 2000 milliarder kroner.

## Reaksjoner
Kommentator Andreas Økland i Dagbladet mente rapporten «bør endre debatten om klima og norsk politikk for alltid» og skrev videre «På tross av at klimarisiko har blitt diskutert i stadig større grad de siste åra, har innsiktene til gode å sette sitt merke på politikken som føres. Vi har diskutert effekten av politikk og næringsliv på klima, men ikke effekten klimaframtida vil få for politikken og for næringslivet. Klimarisikoutvalgets rapport viser at det er ingen farbar vei. Vi må legge til grunn en verden hvor klimamålene vi har satt oss nås, og lage politikken deretter. Hvis ikke kan klimaframtida bli lite hyggelig.»

### Investeringer på norsk sokkel
I Dagens Næringsliv 18. desember påpeker kommentator Bård Bjerkholt at Klimarisikoutvalget argumenterer for at dersom målestokken er samfunnsøkonomisk lønnsomhet, så er investeringene i utvinning av olje og gass på norsk sokkel for lave. I Aftenposten 20. desember fremhever Karl Eirik Schjøtt-Pedersen at utvalget konkluderer med at «klimarisiko tilsier ikke i seg selv at beslutningssystemet for investeringer i petroleumssektoren bør endres».

## Tidligere utredninger om samme eller tilgrensende tema
* NOU 1992: 3, Miljøavgiftsutvalget
* NOU 1996: 9, Grønn skattekommisjon
* NOU 2000: 1, Kvoteutvalget
* NOU 2006:18, Lavutslippsutvalget
* NOU 2009:16, Olsenutvalget
* NOU 2015:15, Grønn skattekommisjon

## Referanser




## Eksterne lenker
* Utredningen komplett
Leptinopterus elegans

***Leptinopterus elegans*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (hannen ca. 20 millimeter), avlang, matt rødbrun hjortebille. Hannenes kjever er forlengede, kraftige og krumme, uten store tenner. Hodet er firkantet, med en bred, U-formet innbuktning foran. Antennene er forholdsvis lange, ytterst med en liten, tre-leddet vifte. Pronotum er rektangulært, innsnevret ved roten.
Som vanlig hos hjortebiller er hunnene mindre og mangler hannenes forlengede kjever.

## Levevis
Larvene utvikler seg i råtne trestammer.

## Utbredelse
Arten lever i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Neoprosopocoilini]]*
******* Slekten *[[Leptinopterus]]* Hope, 1845
******** ***Leptinopterus elegans*** Jakovlev, 1900

## Kilder
* Oversikt over artene
* Generic Guide to New World Scarabid Beetles – ''Leptinopterus''

## Eksterne lenker
* Bildegalleri med noen av artene
* Bildegalleri over preparerte eksemplarer
* 
*
Karethe Johnsen

**Johanne Karethe Johnsen** (født 21. september 1873 på Ulefoss, død 12. august 1933) var en norsk sykepleier og jordmor som påvirket både utdanningen og profesjonen i Norge. Hun var utdannet i Oslo, Bergen og London, og ble overjordmor på kvinneklinikken på Rikshospitalet. Johnsen arbeidet som sykepleier under Balkankrigene, og mottok Kongens fortjenstmedalje i gull for sin allsidige innsats. Hun var også den første norske sykepleier som ble tildelt Florence Nightingale-medaljen

Johnsen tok etterutdanning ved Guy's Hospital og Royal London Hospital i London.

Professor Kristian Brandt ved Rikshospitalet skal en gang ha uttalt «*Det finnes bare tre mannfolk i Norge, det er meg selv, [[Fridtjof Nansen]], og så er det oversøster Karethe.*»

Johnsen ble etterfulgt av Gunvor Thornø som overjordmor ved kvinneklinikken i Oslo i 1934.

I 2018 ble Oslomets bygning i Kunnskapsveien 55 på Kjeller oppkalt etter henne

## Kilder
* 
* 
* 

## Referanser


## Eksterne lenker
* Gruppebilde fra Kvinneklinikken i Kristiania – Bilde av Karethe Johnsen hos NTNU Universitetsbibliotek. Oversøster Karethe Johnsen sitter fremst til høyre.
Paraocalemia

***Paraocalemia*** er en slekt av biller som hører til underfamilien blomsterbukker i den artsrike familien trebukker.

## Utseende
Middelsstore, lange og tynne, halvblankt brunsvarte trebukker med gule tegninger på dekkvingene. Antennene er tynne og gjerne litt lengre enn kroppen, i alle fall hos hannene. Hodet er snuteformet forlenget. Pronotum er trapesformet, dekkvingene smale, jevnt avsmalnende bakover. Beina er lange og slanke.

## Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Artene er utbredt i Laos og Vietnam.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Lepturini Latreille, 1802 
******** Slekten ***Paraocalemia*** Vives, 2001
********* *[[Paraocalemia longirostris]]* (Holzschuh, 1991)
********* *[[Paraocalemia ohbayashii]]* Vives, 2020
********* *[[Paraocalemia scita]]* Holzschuh, 2008

## Kilder
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* Bildegalleri, Palearktiske arter
Hayashiella

***Hayashiella*** er en slekt av biller som hører til underfamilien blomsterbukker i den artsrike familien trebukker.

## Utseende
En middelsstor, lang og tynn, matt, gulbrunlig trebukk med svarte tegninger. Antennene er tynne, omtrent så lange som kroppen, hos hannen har hvert ledd en skarp pigg i spissen. Hodet er bredt snuteaktig forlenget. Pronotum er trapesformet, dekkvingene smale, noe innbuktede før spissen, sprikende i spissen, dekker ikke bakkroppsspissen. Beina er middels lange, lårene nokså slanke.

## Levevis
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Arten er utbredt på Borneo.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen Lepturini Latreille, 1802 
******** Slekten ***Hayashiella*** Vives & Ohbayashi, 2001
********* *[[Hayashiella malayana]]* Vives & Ohbayashi, 2001

## Kilder
* Cerambycidae of the World - Lepturini https://web.archive.org/web/20150813205510/http://cerambycidae.org/taxa/Lepturini

## Eksterne lenker
* 
* 
* Bildegalleri
Vitenskapsåret 1778

**Vitenskapsåret 1778** er en oversikt over hendelser, prisvinnere, fødte og avdøde personer med tilknytning til vitenskap i 1778.
__NOTOC__

## Hendelser
* 18. januar – James Cook, med skipene HMS «Resolution» og HMS «Discovery», ble første europeer som så Hawaiiøyene i Stillehavet.
* 6. mars – 24. oktober – Kaptein Cook utforsket og kartla norvestkysten av Nord-Amerika fra Oregonkysten til Beringstredet.
* 26. august - Førstebestigning av Triglav i Slovenia.

## Astronomi
* Lagrange framførte sin avhandling om kometers perturbasjon overfor Académie française.

## Geografi
* James Rennell fikk publisert et diagram over Agulhasstrømmen, ett av de første bidragene til vitenskapelig oseanografi.

## Kjemi
* Antoine Lavoisier gjenoppdaget og satte navn på grunnstoffet oksygen, og erkjenner dets viktige rolle ved forbrenning.
* Carl Wilhelm Scheele oppdaget grunnstoffet molybden.

## Biologi
* Georges-Louis Leclerc de Buffon fikk publisert idéen om artenes utvikling i verket «les Époques de la nature» (*Naturens epoker*), Paris.

## Medisin
* Den østerrikske legen Franz Anton Mesmer åpnet et kontor for å behandle pasienter med magnetisme.

## Prisvinnere
* Copleymedaljen: Charles Hutton, britisk matematiker.

## Fødsler

|-
|Februar || 4. || Augustin Pyramus de Candolle || sveitsisk || botaniker ||align=center| ||align=center|1841 ||

|Mars ||31. || Coenraad Jacob Temminck || nederlandsk || zoolog ||align=center| ||align=center|1858 ||
|-
|September || 21. || Carl Ludwig Koch || tysk || entomolog og araknolog ||align=center| ||align=center|1857 || 

|November || 15. || Giovanni Battista Belzoni || italiensk || oppdagelsesreisende ||align=center| ||align=center|1823 ||
|-
|rowspan=3|Desember ||6. || Joseph Louis Gay-Lussac || fransk || kjemiker og fysiker ||align=center| ||align=center|1850 ||
|-
| 17. || Humphry Davy || engelsk || kjemiker ||align=center| ||align=center|1829 ||
|-
| 25.*(dåpsdato)* || Joseph Aspdin || engelsk || oppfinner ||align=center| ||align=center|1855 ||

| || ||  Maria Dalle Donne || italiensk || fysiker ||align=center| ||align=center|1842 ||
|}

## Dødsfall

|-
|Januar || 10. || Carl Linnaeus || svensk || biolog ||align=center|70 ||align=center|1707 || 

|Februar || 20. || Laura Bassi || italiensk || forsker ||align=center| ||align=center|1711 ||
|-
|April || 22. || James Hargreaves || engelsk || oppfinner ||align=center| ||align=center|1720 ||

|November || 20 || Francesco Cetti || italiensk || zoolog og matematiker ||align=center| ||align=center|1726 ||
|}

## Referanser
Silje Solstad

**Silje Charlotte Solstad** (født 1986) er en norsk journalist og statsviter. Solstad er fast ansatt i Nordlys, tilknyttet samfunns- og næringsavdelingen Nord24.

Hun har tidligere vært redaktør, vaktsjef, kommentator og debattredigerer i Nordlys. Hun har også vært vikar for Lofotposten.

Solstad er utdannet statsviter fra UiT Norges arktiske universitet, og har i tillegg studert ved Universitetet i Bergen og McGill University. Masteroppgaven skrev hun om forhandlingene med Russland om delelinjeavtalen i Barentshavet og Polhavet.

## Referanser
Sissel Wessel-Hansen

**Sissel Wessel-Hansen** er en norsk journalist og redaktør, fra 2017 featureredaktør i avisen ''Nordlys'' i Tromsø.

Wessel-Hansen er opprinnelig fra Tromsø, og har vært fast ansatt i Nordlys siden 2000.

Hun har gjort seg bemerket gjennom flere større reportasjeserier, blant annet en kritisk serie om islam i Tromsø sammen med kollega Oddvar Nygård. Serien ble belønnet med Svarte Natta-prisen i 2011.

## Referanser
Økoklin

**Økoklin** er en geografisk parallell, mer eller mindre gradvis variasjon i artssammensetning og miljøfaktorer (komplekse miljøgradienter) hos planter eller dyr.

Artsdatabanken skiller mellom lokal basisøkoklin, tilstandsøkoklin og regionale økokliner.

## Referanser
Zelda Williams

**Zelda Rae Williams** (født 31. juli 1989) er en amerikansk skuespiller og datter av Robin Williams og Marsha Garces Williams.

## Tidlig liv
Williams ble født i New York City. Hun er datter av Robin Williams og hans andre kone, Marsha. Robin Williams har sagt at han oppkalte henne etter prinsesse Zelda fra spillserien *[[The Legend of Zelda]]* Moren hennes er filippinsk og finsk avstamning. Williams har en yngre bror, Cody, og en eldre halvbror, Zachary Pym Williams.

## Karriere
Williams debuterte som skuespiller da hun var fem år. Som 15-åring hadde hun en rolle i filmen *[[House of D]]* med sin far og nå avdøde skuespiller Anton Yelchin, som sistnevntes første kjærlighet, Melissa Loggia.

I juni 2011 var både Williams og faren med i en tv-reklame for spillet *[[The Legend of Zelda: Ocarina of Time 3D]]* på Nintendo 3DS. Den 25. oktober 2011 var hun gjestevert under London Zelda Symphony Concert i Hammersmith Apollo, da Zelda-serien feiret 25 år. Den 17. november 2011 ble et nyhetsbrev sendt ut fra Nintendo hvor Zelda og hennes far spilte det nye spillet *[[The Legend of Zelda: Skyward Sword]]* på Wii. Hun var også med i et intervju med representanter fra Nintendo hvor hun sa at en av favorittaktivitetene hennes på fritiden er å spille *[[Super Smash Bros. Melee]]* med vennene hennes, hvor hun alltid spilte karakteren Sheik.

Hun rangerte i People sin liste over de 100 vakreste personene i verden i 2007. Hun var med i musikkvideoen for Wynter Gordons «Buy My Love», samt musikkvideoen for Cobra Starships «You Make Me Feel...» sammen med faren.

## Privatliv
Williams har beskrevet seg selv som en aktiv atlet, og en storfan av videospill, især spillserien *[[The Legend of Zelda]]*. Hun har sagt at *[[The Legend of Zelda: Majora's Mask]]* er favorittspillet hennes, og skrev ofte positivt om gjenutgivelsen av spillet på 3DS ve å støtte oppropskampanjen "Operation Moonfall" frem til Nintendo annonserte spillutgivelsen den 5. november 2014.

Williams er biseksuell. Hun var sammen med skuespilleren Jackson Heywood fra 2013 til 2016.

## Filmografi

## Referanser




## Eksterne lenker
*
Kombivåpen

Et **kombivåpen** eller **kombinasjonsvåpen** vanligvis et skytevåpen til jakt som består av minst ett riflet løp samt ett eller flere glattborrede hagleløp. De fleste kombivåpen knekkes for å lades. Kombivåpen med ett riflet og ett hagleløp er ofte av typen «over-under» hvor løpene ligger vertikalt over hverandre. Konfigurasjoner med to løp side om side kalles ofte for «sideligger» (på engelsk *side-by-side* eller *cape guns*). En «trilling» (tysk *drilling*) er et kombivåpen med tre løp, mens en «firling» (tysk *vierling*) har fire løp, en «femling» har fem løp, og så videre. Kombivåpen bruker ofte patroner med rand ettersom brukte rillepatroner kan være mer utfordrende å ta ut av et knekkvåpen.

## Se også
* Systemvåpen
* Skyteprøve for storviltjegere
Traudalen kraftverk

**Traudalen kraftverk** er et vannkraftverk ved Gloppefjorden i Gloppen kommune i Vestland.

Det er et elvekraftverk som utnytter et fall på 226 meter i Traudalselva.

Installert effekt er 1 MW fra en peltonturbin. Årsproduksjon er 7 GWh.

Kraftverket eies av grunneiere i vassdraget gjennom Traudalen Kraftverk AS.

## Referanser


## Kilder
* 
* NVE vannkraftdatabase
Eldao kraftverk

**Eldao kraftverk** er et vannkraftverk ved Veitastrondsvatnet i Luster kommune i Vestland.

Det er et elvekraftverk som utnytter et fall på 201 meter i Eldelvi.

Det er installert en francisturbin og en peltonturbin. Samlet effekt er 9,8 MW. Årsproduksjon er 29 GWh.

## Referanser


## Kilder
* 
* NVE vannkraftdatabase
* Forte vannkraft - våre kraftverk
* Cloudberry
Norgescupen i langrenn for junior 2017/18

**Norgescupen i langrenn for junior 2017/18** gikk over 10 renn (9 renn + finale), fra 5. januar 2017 på Beitostølen til 8. april 2017 i Alta. 

Åtte av ti renn teller for hver utøver. Først teller de seks beste resultatene i de åtte første rennene. Deretter går de 30 beste utøverne i kvinneklassene, og de 50 beste utøverne i klassene for menn direkte videre til finalen (renn 10). Utøvere som greier å gå seg opp til 30.-plass / 50.-plass i sammendraget i renn 9 går også til finalen. Poengene i finalen tildeles som i de øvrige rennene, med 100 poeng for seier, 80 poeng for andreplass osv. 

## Kvinner 19-20 år



Kristine Stavås Skistad vant tre av rennene, og Hedda Amundsen, Mathilde Myhrvold og Astrid Stav vant to av rennene. Lone Johansen vant finalerennet.  



## Kvinner 18 år



Kristine Skistad vant seks av norgescuprennene, og Emma Skjoldli vant to. 



## Kvinner 17 år



Helene Marie Fossesholm vant alle de ti norgescuprennene. 



## Menn 19-20 år



Thomas Helland Larsen vant tre av rennene, og Harald Østberg Amundsen vant to av rennene. Sammenlagtvinner Håvard Moseby vant ett renn. 



## Menn 18 år



Iver Tildheim Andersen vant fire av rennene, og Andreas Kirkeng vant tre. 



## Menn 17 år



Martin Kirkeberg Mørk vant fem av rennene, og Lars Agnar Hjelmeset vant to renn. 



## Kilder
* Resultater (arkivert)

## Eksterne lenker
* Norges Skiforbund
Erik Andersen Kirkflaa

**Erik Andersen Kirkflaa** (født 3. november 1826 i Flå i Sør-Trøndelag, død 4. januar 1896 samme sted) var en norsk gårdbruker og moderat venstrepolitiker. Han var ordfører i Flå 1880–1894 og en lederskikkelse i det moderate venstre i Sør-Trøndelag, hvor de gjerne ble kalt «Kirkflaapartiet». Han kom senere til å stå nærmere Høyre.

## Liv og virke
Han var sønn av gårdbruker Anders Eriksen Kirkflaa og hustru Gjertrud Eriksdatter på Kirkflå (Nordstu) i Flå. Moren kom fra nabogården Flåvollen (Volla). Erik Kirkflaa fikk skjøte på farsgården i 1856. Året etter giftet han seg med Marit Nilsdatter Borten (Oppstu). Erik Kirkflaas søster, Sigrid, var allerede gift med Marits bror, John Borten.

Kirkflaa var politisk oppvakt, og sluttet seg i 1860-årene til bondevennene anført av Søren Jaabæk. Kirkflaa stod allerede tidlig i 1880-årene i opposisjon til Johan Sverdrups ledelse av Venstre. Kirkflaa var valgmann for Melhus prestegjeld ved flere stortingsvalg. Under valgmannstinget for stortingsvalget i 1882 organiserte de moderate venstremennene i Søndre Trondhjems amt (Sør-Trøndelag) seg i en egen gruppe, som kom til å bli kjent som «Kirkflaapartiet». Senere kom Kirkflaa og mange av hans meningsfeller til å stå nærmere Høyre, ettersom de ikke delte Moderate Venstres ønske om å utvide stemmeretten. I 1885 regnet venstreorganet *[[Dagsposten]]* omkring 20 av 31 ordførere i amtet til «Kirkflaapartiet». Han var selv på tale som stortingskandidat.

Kirkflaas politiske syn var preget av motstanden mot det gamle embedsmannsstyret. Selv etter at han ble regnet til Høyre, ønsket han en juryordning i straffeprosessen. Kirkflaa hadde selv utparsellert myrstrekninger under sin egen gård, så myrmenn kunne oppnå stemmerett.

Kirkflaa var en pådriver for å skille ut Flå fra Melhus som eget herred i 1880. Han var varaordfører i Melhus før herredsdelingen, deretter ordfører i Flå, og satt frem til han måtte trekke seg tilbake på grunn av sykdom i 1894. Som ordfører møtte han også på amtstinget, hvor han var oppmann (den som avgjorde ved stemmelikhet), og satt som medlem av amtsskolestyret. Han var også forlikskommissær og medlem av forstanderskapet i Melhus sparebank.

Han døde på nyåret i 1896 av lungetuberkulose, 69 år gammel, og ble begravet «under enestående stor deltagelse». Erik og Marit Kirkflaa fikk ingen egne barn, så gården ble delt mellom to av hans brorsønner.

Sigrid og John Bortens sønn, Nils Johnsen Borten, ble ordfører i Flå. Marits søstersønn, Henrik Larsen Reitan, ble også ordfører. Nils Borten og Henrik Reitan fulgte i den politiske tradisjonen etter onkelens «Kirkflaaparti» som moderate/høyremenn, senere som bondepartimenn.

## Referanser
Anne Sophie Hunstad

**Anne Sophie Hunstad** (født 1954) er en norsk politiker (Ap), idrettsleder og tidligere friidrettsutøver.

Hunstad satt i bystyret i Trondheim 1991-2003, og i Sør-Trøndelag fylkesting 2007–2011. Hun var kommunalråd i Trondheim 1999–2003, 
og politisk rådgiver for ordfører Rita Ottervik 2003–2012.
Hun har også vært styreleder i Rørosmuseet, Prima AS og Husbanken.

## Idrett
Som aktiv friidrettsutøver vant hun NM-bronse i spydkast i 1972.
Hennes personlige rekord i spydkast på 46,72 m ble satt på Heysel Stadion i Brussel i 1972.

Etter endt idrettskarriere har hun hatt en rekke verv innen friidrett, sykkel og fotball, bl.a.:

* Leder i Sør-Trøndelag Friidrettskrets (2003–2007, 2009–2015)
* Styremedlem i Norges Friidrettsforbund (2007–2011)
* Leder i Nidelv IL (1999–2004)
* Leder i Trondheims-Ørn (2006–2009)
* Leder i Trondhjems Velocipedklub (2014–2020)

## Referanser
56 Old Church Street

**56 Old Church Street**, også kjent som **The Old Rectory**, er en eiendom i Chelsea, sentrum av London. Bygningen er vernet, og er siden 2001 eiet av den norskfødte forretningsmannen John Fredriksen.

## Huset og hagen

Dagens hus ble i hovedsak bygget rundt 1725, tidlig Georgiansk tid, mens tomten ble gitt av markien av Winchester i 1566. Hagen i The Old Rectory er om lag én hektar (to acre), den største private hagen i London, etter Buckingham Palace.

## 1800-tallet

Huset var tidligere bosted for rektor i Chelsea menighetskirke, Chelsea Old Church (bygget 1157), inntil den større St Luke's Church ble innviet i 1824. Rektor i den perioden (1805-1824) var George Valerian Wellesley, bror av Arthur Wellesley, 1. hertug av Wellington. Slaget ved Waterloo i 1815 ble planlagt i hagen.

Andre kjente rektorer er Charles Kingsley senior (rektor fra 1836 til 1860), far til forfatteren Charles Kingsley, og Gerald Blunt, far til Chelsea-historikeren Reginald Blunt.

Fra 1824 til 1830 var Henry Blunt assistent for George Wellesley, og ble deretter første rektor for Trinity Church i Sloane Street. Han sa deretter nei til stillingen som rektor ved St Luke, som han ble tilbudt av Lord Cadogan.

## 1900-tallet og nåtiden
I 1990 ble eiendommen kjøpt av den greske skipsrederen Theodore Angelopoulos, og var i mange år ansett som Londons største og dyreste private eiendom. I 1994 begynte en oppussing som strakk seg over tre år. Den ble foretatt av de Sørafrikanske eiendomsutviklerne Anthony Collett og David Champion, med midler fra den japanske forretningsmannen Norikazu Nemoto, alle tre var direktører i Toyoko Metropolitan Company (TMC). To store sidefløyer ble lagt til bygningen, med ti store soverom og en stor ballsal. Eiendommen ble forsøkt solgt for rundt £35 millioner, og de utviklet også eiendommen ved siden av 56 Old Church Street. I februar 1995 ble eiendomment solgt for £22 million til «en gresk familie for å brukes som deres primære bosted», den dyreste eiendomshandel i Storbritannia det året. Bygningen hadde «en safe på størrelse med en gjennomsnittlig stue.»

I 2001 ble eiendommen kjøpt av den norske forretningsmannen John Fredriksen, prisen var rundt £38-40 millioner. I 2004 ble det meldt i *[[The Evening Standard]]* at Roman Abramovich hadde tilbudt først £90 og deretter £100 millioner for huset på 2800 kvadratmeter (30 000 kvadratfot), selv om det var uklart om huset faktisk var til salgs. I 2012 anslo avisen *[[The Washington Post]]* at eiendommen var verdt US$172 millioner. I 2015 inkluderte tidsskriftet *[[The Tatler]]* the Old Rectory i sin liste over «beste private ballrom».

## Referanser


## Eksterne lenker

* «Her er Fredriksens superluksushus» , fra e24